Christopher Hitchens

**Christopher Eric Hitchens** (13. huhtikuuta 1949 Portsmouth, Britannia – 15. joulukuuta 2011 Houston, Yhdysvallat) oli brittiläis-yhdysvaltalainen kirjailija, toimittaja ja kirjallisuuskriitikko. Hän kirjoitti artikkeleita, kolumneja ja esseitä useisiin lehtiin, kuten *[[Vanity Fair (lehti)|Vanity Fair]]*, *[[The Atlantic]]*, *[[The Nation]]* ja *[[Slate]]*. Kirjoitustensa myötä hänestä tuli vakioesiintyjä television keskusteluohjelmissa ja kysytty luennoitsija. 

Hitchens arvosti Thomas Jeffersonia ja George Orwellia ja arvosteli ankarasti muun muassa Äiti Teresaa, Henry Kissingeriä ja Bill Clintonia. Voimakkaiden mielipiteiden esittäjänä Hitchens sai osakseen sekä runsaasti kiitosta että voimakasta paheksuntaa. Poliittisena havainnoitsijana ja poleemikkona Hitchens aloitti uransa vasemmistolaisissa julkaisuissa. Hitchens alkoi tehdä eroa poliittiseen vasemmistolaisuuteen 1980-luvun lopulla, jolloin hän alkoi arvostella sitä taipumuksesta kulttuuriseen relativismiin ja länsimaiden syyttämiseen maailman ongelmista. Ratkaiseva sysäys oli länsimaisen vasemmiston ”vaisu reagointi” ajatollah Khomeinin Salman Rushdielle julistamaan fatwaan. New Yorkin syyskuun 11. päivän iskut vahvistivat hänen näkemystään siitä, että Yhdysvaltain on puututtava kansainvälisiin kriiseihin sekä arvosteluaan ”islamilaista fasismia” kohtaan. 

Hitchens sanoi edustavansa valistuksen arvoja, kuten järkeä, tiedettä, vapaamielisyyttä sekä kirkon ja valtion eroa. Uskonnot edustivat Hitchensille totalitarismia, moraalisen vastuun ohittamista, suvaitsemattomuutta, järjettömyyttä ja väkivaltaa. Uskontokritiikistä ja ateismista hän kirjoitti vuonna 2007 ilmestyneessä kirjassaan *[[Jumala ei ole suuri|Jumala ei ole suuri: Kuinka uskonto myrkyttää kaiken]]*.

## Uskontokritiikki

Hitchens muun muassa sanoi olevansa pettynyt siihen, miten Yhdysvaltain uskonnollisissa yhteisöissä vastattiin syyskuun 11. päivän terrori-iskuihin. *[[Helsingin Sanomat|Helsingin Sanomien]]* haastattelussa vuonna 2008 hän sanoi: ”Silloin olisi ollut hyvä hetki puolustaa yhteiskuntaa, joka erotti valtion ja kirkon toisistaan ja antoi arvon sananvapaudelle ja vapaalle tutkimukselle. Mutta ei!” Maailman uskonnollisimman maan Hitchens sanoo olevan Pohjois-Korea. Hitchensin mukaan se on käytännössä teokratia, valtio jota hallitsee jumalhahmo.  

Hitchensin mielestä Äiti Teresa ei ollut köyhien vaan köyhyyden ystävä. Todellista köyhien auttamista olisi Hitchensin mukaan ollut naisten tasa-arvo ja koulutus. Hitchens puolusti islam-kriitikko Ayaan Hirsi Alia ja Muhammad-pilapiirroksia julkaissutta *[[Jyllands-Posten]]ia*.

## Sananvapaus

Etenkin islaminuskoisia loukanneiden pilapiirrosten myötä nousseen kohun yhteydessä Hitchens painotti, että sananvapauteen tulee nimenomaan kuulua oikeus loukata. Hän käytti esimerkkinä myös Ranskassa säädettyä lakia, jonka mukaan holokaustin kieltäminen on rikos. Tämä on hänen mukaansa väärä lähtökohta, joka antaa radikaalille näkemykselle enemmän tukea kuin estäisi sen yleistymistä. Typerien näkemysten ilmaisun tulisi Hitchensin mukaan johtaa ilmaisijan ja näkemyksen naurunalaistamiseen, joka riittää typeryyksien tukahduttamiseen. Tämä on sivistyneelle kanssakäymiselle arvollisempi tapa kuin kieltely. Hitchens painotti myös voimakkaasti, että loukkaantua saa, mutta loukkaantumista ei ole oikeutta ilmaista väkivalloin. 

## Elämä

Hitchens oli lähtöisin vaatimattomista oloista, mutta vanhemmat halusivat kouluttaa hänet kalliissa yksityiskouluissa. Hän opiskeli Oxfordin yliopistossa, mutta sanoi eläneensä siellä kaksoisroolissa, työläisväkeen samastuvana vasemmistolaisena, joka seurusteli sujuvasti yläluokan kanssa. Hänen ystäväpiiriinsä kuuluivat muiden muassa kirjailijat Martin Amis ja Ian McEwan.

Hitchens muutti Yhdysvaltoihin 1980-luvun alussa. Hän asui Washingtonissa. Hitchensistä tuli Yhdysvaltain kansalainen 13. huhtikuuta 2007, joka on hänen oma syntymäpäivänsä ja myös hänen sankarinsa Thomas Jeffersonin syntymäpäivä.

Hitchens avioitui ensimmäisen kerran Eleni Meleagroun kanssa 1981. Pariskunnalla oli poika ja tytär. Vuonna 1989 Hitchens erosi Meleagrousta ja avioitui yhdysvaltalaisen Carol Bluen kanssa. Heillä oli yksi tytär.

Syöpää sairastanut Hitchens kuoli keuhkokuumeeseen joulukuussa 2011 Teksasin Houstonissa sijaitsevassa sairaalassa. Hän oli kuollessaan 62-vuotias. 

## Jälkimaine
*[[Suomen Kuvalehti|Suomen Kuvalehteen]]* kirjoittaneen toimittaja Marko Maunulan mukaan Hitchens oli pahimmillaan mahtipontinen ja rasittava, parhaimmillaan rohkea, terävä ja omaperäinen ajattelija. Matti Apunen kirjoitti *[[Helsingin Sanomat|Helsingin Sanomissa]]* Hitchensin edustaneen kaikkea sitä, mikä länsimaisessa älymystössä ja journalismissa on ollut parasta: sivistystä, johdonmukaista ajattelua ja pelottomuutta. Apusen mukaan Hitchensin teoksissa ilmeni kielen rikkaus ja laaja kirjallisuuden tuntemus.

## Teokset
* 1984 *Cyprus*. Quartet. Uudistettu painos *Hostage to History: Cyprus from the Ottomans to Kissinger*, 1989 (Farrar, Straus & Giroux) ja 1997 (Verso)
* 1987 *[[Imperial Spoils: The Curious Case of the Elgin Marbles ]]*, Hill and Wang
* 1988 
* 1988 *Prepared for the Worst: Selected Essays and Minority Reports* Hill and Wang, 
* 1990 *The Monarchy: A Critique of Britain's Favorite Fetish*, Chatto & Windus Ltd
* 1990 *Blood, Class and Nostalgia: Anglo-American Ironies*, Farrar Straus & Giroux (T)(June 1990)
* 1993 "For The Sake Of Argument" Verso
* 1995 
* 1997 *The Parthenon Marbles: The Case for Reunification*, Verso
* 2000 
* 2000 *Unacknowledged Legislation: Writers in the Public Sphere*, Verso
* 2001 
* 2001 
* 2002 *[[Why Orwell Matters]]* also *Orwell's Victory*, Basic Books, 
* 2003 *[[A Long Short War: The Postponed Liberation of Iraq]]*. Plume/Penguin Group,  
* 2004 *[[Love, Poverty, and War: Journeys and Essays]]*, Thunder's Mouth, Nation Books, 
* 2005 
* 2007 "Thomas Paine's Rights of Man: A Biography ", Atlantic Monthly Press, 
* 2007 *[[The Portable Atheist: Essential Readings for the Non-Believer]]*, [Editor] Perseus Publishing. 
* 2007 *[[God Is Not Great]]: How Religion Poisons Everything*, Twelve/Hachette Book Group USA/Warner Books,  / Britanniassa *God is not Great: The Case Against Religion*, Atlantic Books, 
* 2008 *Christopher Hitchens and His Critics: Terror, Iraq and the Left* (yhdessä Simon Cotteen ja Thomas Cushmanin kanssa), New York University Press, 
* 2008 *Is Christianity Good for the World?—A Debate* (co-author, with Douglas Wilson), Canon Press, 
* 2010 
* 2011 *[[Arguably|Arguably: Essays by Christopher Hitchens]]*, Twelve. UK edition as *Arguably: Selected Prose*, Atlantic,  / 
* 2012 *[[Mortality (book)|Mortality]]*, Twelve,  / . Britanniassa *Mortality*, Atlantic Books,  / 
* 2015 *And Yet...: Essays*, Simon & Schuster, 

### Suomennetut teokset
* 
* 

## Lähteet

## Aiheesta muualla
* Hitchens ja kriittisyyden abc . Yle Radio 1, 22.12.2011.
* Ian Parker: He Knew He Was Right. The New Yorker 16.9.2006.